open-index/open-wikipedia-markdown huggingface dataset:
Anfiarao

Greziar mitologian **Anfiarao** (antzinako grezieraz Ἀμφιάραος, *Amphiáraos*), Ekles, Argoseko erregearen eta Hipermnestra (Testioren alaba) semea zen. Argosen errege izan zen eta Zazpiak Tebasen aurka espedizioan parte hartu zuen. Gainera, Atikaren iparrekialdean, orakulu bat izatera ere iritsi zen.

Hasiera batean, zazpiak tebasen aurkako espedizioan parte hartzeari uko egin zion, baina bere emazte Eurifilek, Polinizesek Harmonia jainkosaren lepokoarekin erosia, erabakia aldarazi zion. Gerrara joan zen, nahiz eta bertan hilko zela jakin, eta bere seme Alkmeon eta Anfilokori, bere heriotza mendekatzeko eskatu zien. Borrokan, Poriklimenok jazarria zenean, Zeusek, lurrean pitzadura bat ireki zuen tximista bat bidali zuen, eta bertatik desagertu ziren Anfiarao eta bere gurdia. Honen ondoren, bere seme Alkmeonek Anfiaraoren heriotza, Hipermnestra hilez mendekatu zuen. Honela, Eriniek jazarri zuten, bere gurasoa hiltzeagatik.

Oropo hirian, Atikako iparrekialdeko kostaldean, heroi sendagile bezala gurtua zen, eta orakulu bat zuen. Pertsonaiaren izaera magikoa, bere aurrekari Melanpogatik da. Orakuluan, *incubatio* delakoa praktikatzen zen: diru kopuru bat ordaindu ondoren, jarraitzaileak santutegiaren barnean lo egiten zuen, eta, ustez, amets batek sendapena lortzeko modua iradokitzen edo etorkizuna igartzen zion.

## Kanpo estekak
Polinizes

**Polinizes** (, *Polyneíkes*, "liskarzale") Edipo eta Jokasta Tebasko erregeen semea eta Eteokles, Antigona eta Ismeneren anaia. Bere aita hil zenean, bera eta bere anaia Eteokles, biak elkar hilez amaitu zen gerra batean sartu ziren. Bere osaba Kreonte, Jokastaren neba, Tebaseko errege izendatua izan zen. Kreontek, Polinizesen gorpua lurperatua ez izateko agindua eman zuen, baina bere arreba Antigonak ez zion kasurik egin eta Polinizes lurperatu zuen.

## Erreferentziak 
## Kanpo estekak
Uarrain II

**Uarrain II** Aralar mendilerroan dagoen mendi bat da. Malloan dago. Mendilerroan bertan, izen bereko beste mendi bat dago, Uarrain I, baina azken hau Gipuzkoan dago, Gañetako zirkuan.

Uarrain IIk, bloke handi bat eratzen du Subizelaigañe mendiarekin, azken hau, Araitzeko bailarara irtetzen den balkoi biribildu bat delarik. Uarrain IIk, bitartean, Aralar mendilerroaren barnealdera begiratzen du.

## Irispideak 
Ohikoena, Etzantzako larreetatik igotzea da, nora Baraibartik igo daitekeen, edo, erosoago, Lekunberritik Aralarko San Migelen basilikara doan errepidearen 10. kilometrotik, Guardetxera iritsi baino lehenago.

## Kanpo estekak 
*  euskal-herria.org webgunean
Izozkogañe

**Izozkogañe** mendia Ataun-Burundako mendilerroan dagoen mendi gipuzkoarra da.

## Abiapuntuak 
* Otzaurtetik: Ordu 1 eta 30 minutu
* Etzegaratetik: Ordu 1

## Ikus, gainera 
* Gipuzkoako mendiak

## Kanpo estekak
Mariñamendi

**Mariñamendi** mendia Oria Garaiko mendietan dagoen mendi gipuzkoarra da.

## Abiapuntuak 
* Zegamatik: Ordu 1 eta 15 minutu
* Urtsuarandik: Ordu 1
* Otzaurtetik: 2 Ordu

## Ikus, gainera 
* Gipuzkoako mendiak

## Kanpo estekak
Tiridates I.a

**Tiridates I.a Partiakoak**, Flavio Arrianok, bere *Parthica*n, Artsazes I.aren anaiari ematen dion izen pertsiarra da. Tiridates izan zen Artsazes I.aren ondorengoa Partiako tronuan, testu honen arabera, eta K.a. 246an ordeztu zuen. Baina, dirudienez, Arrianoren istorioa ez dago benetako gertaeretan oinarritua, eta, beraz, gaur egungo historialariek, Artsazesek 211. urtera arte gobernatzen jarraitu zuela uste dute.

Arrianoren arabera, Tiridatesek denbora laburrez jarraitu zuen Partian, Seleukotar Inperioaren desegitean zehar, K.a. 246tik aurrera gertatu ziren Ptolomeo III.aren erasoen ondorioz. Tiridates, Seleuko II.ak garaitu eta kanporatu zuen K.a. 238 inguruan, dena dela, Antioko Hieraxek, Seleukoren anaiak, gidatutako matxinadak, hau mendebalderantz itzultzera behartu zuenean, Tiridates itzuli eta mazedoniarrak garaitu zituen. Tiridatesek bere anaiaren izena hartu zuen, Artsazes, ondorengo errege partiarrek ere egin zutena.
Antioko Hierax

**Antioko Hierax** (; K.a. 226an hilda) seleukotar gobernari separatista bat izan zen, Antioko II.a Theos eta honen bigarren emazte Berenizeren semea.

Bere ezizena (Hierax = "belatza") bere izaera anbiziotsuagatik du. Bere aita K.a. 246an hil zenean, seleukotar erresuma bere anaia Seleuko II.arentzat izan zen, Berenize eta bere semeak, Hierax ezik, hiltzea agindu zuena. Seleukok Anatolia iparraldearen gobernua eman zion, bere ama Laodizeak eskatuta, baina laster hasi zen subirano independente bat bezala gobernatzen, seleukotar erregea, Ptolomeo II.aren aurkako Bigarren Siriar Gerran murgilduta zegoen bitartean.

Behin bakea lortu ondoren, Seleuko II.ari, Hieraxek gobernaturiko lurraldeak berreskuratzea otu zitzaion, eta, beraz, Anaien Gerra delakoa piztu zen K.a. 241etik K.a. 235era arte iraun zuena. Anaien arteko gerra hau, askoz gatazka zabalago bat izatera pasa zen, galaziarrak eta Pontoko Mitridates I.a ere hartu baitzituen, hauek, Hieraxen alde jarri zirelarik. K.a. 235ean Seleuko garaitua izan zen, eta Asia Txikia utzi zuen. Baina, une horretan, Pergamoko Atalo I.a agertu zen, galaziar basailutzaz askatu eta eraso egin ziena, Antioko Hieraxi bezalaxe. K.a. 230 eta K.a. 228 bitartean, Hierax hiru aldiz garaitua izan zen eta Anatoliatik bota zuten.

Baldintza horietan, Goi Eufratesera abiatu zen, erresuma berri bat sortzeko asmoz, Seleuko II.a partiarren aurka borrokan ari zela probestuz, baina honek Partia utzi eta garaitu egin zuen, handik gutxira hila izan zelarik.
Abia de las Torres

thumb|280px|Bodegas de Abia de las Torres
**Abia de las Torres** Espainiako udalerri bat da, Gaztela eta Leon erkidegoan, Palentziako probintzian eta Tierra de Camposeko eskualdean dagoena.

## Kokapena 
Goi Ordokiko Autobidea eta Donejakue Bideko Autobidearekin ondo komunikatuta dago, eta Osorno la Mayor herritik kilometro gutxira dago.

## Historia 
1885ean, Abia de las Torres artzapezpikutza buru zen. Montealegreko Markesaren gaztelu baten hondakin urriak ikus zitezkeen.

## Demografia 
## Turismoa 
La Valdaviako behatokia nabarmendu behar da.

## Pertsonaia ezagunak 
* Luis Avia Melendro, agustindar erlijiosoa eta martiria.

## Ikus, gainera 
* Palentziako udalerrien zerrenda

## Kanpo estekak 
*  Udalerriari buruzko webgunea.
Getxoko Arenas

**Getxoko Arenas** Getxoko futbol taldea da. 1909an sortua, orain Hirugarren Mailan dabil baina XX. mendeko hasieran Euskal Herriko klub nagusienetako bat zen. 1919an Errege Kopa irabazi zuen.

## Historia 
Kluba Areeta eta Negurin sortu zen. Hantxe partidak jokatzen zituzten 1901 urtean baina, 1909 arte itxaron zuten *Arenas Football Club* sortzeko, 1912an *Arenas Club* eta 1917an *Arenas Club de Guecho* izango zena.

Hasi zenetik gertuko Athletic Cluba zuen etsai nagusia. 1917an, lehendabizikoz Ipar Txapelketa irabazi zuen eta Espainiako Kopa jokatzera sailkatu zen. Finala Real Madriden aurka galdu zuen.

1919an Bizkaiko Txapelketa irabazi eta Espainiako Kopan Futbol Club Barcelona irabazi zuten.
Gero, Kopan 1922an parte hartu zuen eta 1925ean eta 1927an txapeldunordea zen, FC Barcelonak eta Real Unionek irabazia hurrenez hurren.

1928an sorberria zen Futbol Ligako Lehenengo Mailan parte hartu zuen. Hantxe eman zituen zapi urte, profesionaltasunak gaina hartu zuen arte.

Gero, urte asko eman ditu Hirugarren Mailan, bertan denboraldi gehien jokatu dituzten kluben artean dago. 2015ean hirugarren egin ondoren play offean Oviedo B, CF Extremadura eta UD Logroñés garaitu ondoren Bigarren B mailara igotzea lortu du.

## Uniformea 
### Historikoak 
### Azken urteak 
## Futbol zelaia 
thumb|298x298px|Arenas futbol taldearen zelaia
Gobela Futbol Zelaia, 1.221 ikusleentzako tokia eta 100x60 metro dituena.

## Datuak 
2024-25 barne:
* **Denboraldiak Lehenengo Mailan**: 7
* **Denboraldiak Bigarren Mailan**: 6
* **Denboraldiak Bigarren B Mailan**: 6
* **Denboraldiak Lehen Federazioan**: 0
* **Denboraldiak Bigarren Federazioan**: 4
* **Denboraldiak Hirugarren Mailan**: 59
* **Emaitzarik onena**: 3. (Lehenengo Maila, 29-30 denboraldia)

## Futbolari ezagunak 
* Joseba del Olmo
* Fede Roth
* Guillermo Gorostiza
* Javier Iturriaga
* Raimundo Perez Lezama
* Felix Sesumaga
* Manuel Suárez de Begoña
* Jorge Sanchez Perez
* Pedro Vallana
* Jose Maria Yermo Solaegi
* Tomas Zarraonaindia

## Palmaresa 
* Errege Kopa:
** Txapelduna (1): 1919
** Finalista (3): 1917, 1925, 1927
* Hirugarren Maila (3): 1946, 1947, 1960
* Iparraldeko Txapelketa / Bizkaiko Txapelketa (5): 1917, 1919, 1922, 1925, 1927
* Euskal Kopa (1): 1936

## Entrenatzaileak 
* Javier Clemente 1975-76
* Josu Anuzita

## Lehen taldea denboraldika 
Arenas 2015-2016

Arenas 2016-2017

Arenas 2017-2018

Arenas 2018-2019

Arenas 2019-2020

Arenas 2020-2021

Arenas 2022-2023

Arenas 2023-2024

Arenas 2024-2025

## Kanpo estekak
Imeleku

**Imeleku** edo **Umeleku** mendia Altzania mendilerroan dagoen mendi arabarra da.

## Abiapuntuak 
* Araiatik: 2 Ordu
* Otzaurte-Altsasu errepidetik: 2 Ordu eta 45 minutu

## Ikus, gainera 
* Arabako mendiak

## Kanpo estekak
Apurtuarte Kluba

**Apurtuarte Kluba** Erandioko futbol taldea da. 1926an sortua, Asua eta Erandio Goikoa auzoetako taldea da.

## Historia 
Apurtuarte 1926an Erandioko Asuan sortu zuten eta 1928an lehian hasi zen Txorierri osoko talderik zaharrena izanda. Izena Juan Egaña sortzaileak asmatu zuen. Honek ez zuen klubaren ibilbidea luzea izango zenik espero eta *apurtuarte aguanta dadila* izena proposatu zuen.

Gerra Zibilean kluba desagertu eta 1943an berriro itzuli zen. 1950eko hamarkadaren bukaeran Hirugarren Mailara igo zen eta hiru urte eman zituen han. 1960an jaitsi eta zelaia topatu gabe desagertu zen.

1962 urtean berriz ekin zion futbolari Loiuko *San Jose* futbol zelaian jokatuz. Ondoren Erandioko Arteaga zelaia eraiki zuten.

## Jokalari ezagunak 
* Rafael Eguskiza Aurrekoetxea, euskal selekzioan aritutakoa;
* Tomas Zarraonaindia, Telmo Zarraren anaia;
* Sabino Agirre, Athletic Clubeko jokalari ohia;
* Sabin Bilbao, Deportivo de La Coruñako jokalari ohia.

## Uniformea 
* **Lehena**: zamarra gorri-berde eta praka zuriak

## Futbol zelaia 
Erandioko Arteaga Futbol Zelaian http://maps.google.com/maps?f=q&hl=es&geocode=&q=Erandio&sll=37.0625,-95.677068&sspn=48.909425,63.808594&ie=UTF8&ll=43.3103,-2.957554&spn=0.011054,0.015578&t=k&z=16&iwloc=addr&om=1 https://web.archive.org/web/20170803055017/http://www.erandio.eus/eu-ES/Zerbitzuak/Elkarteak/Orrialdeak/ApurtuarteClub(futbol).aspx jokatzen du.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Hirugarren Mailan**: 3
* **Emaitzarik onena**: 5. (Hirugarren Maila, 58-59 denboraldia)

### Azken denboraldiak 
## Palmaresa 
* Bizkaiko Ohorezko futbol maila (1): 2018

## Kanpo estekak
Gasteizko Aurrera

**Gasteizko Aurrera** Gasteizko futbol taldea da. 1935ean sortua, egun Hirugarren Mailan dabil.

## Historia 
*Club Deportivo Aurrera de Vitoria* Gasteizen 1935ean sortu zen. Hasieran Erregional Mailan aritu zuen, 1988an, 1990ean eta 1993an Hirugarren Mailara igo eta laguntza publikoa jaso arte.

1995ean, Bigarren B Mailara igo zuen eta hurrengo urtean ia Bigarren Mailara igotzea lortu zuen.

2003an, hala ere, Hirugarren Mailara jaitsi zen administratiboki. Klubak laguntza publikoa jazo ez zuenez, ez zituen jokalarien soldatak ordaindu.

Gero, 2006an, Arabako Erregional Preferentera jaitsi zen eta azken urteetan bi mailen artean igo eta jeitsi aritu da.

## Uniformea 
* **Lehenengoa**: Zamarra gorria eta praka urdinak.

## Futbol Zelaia 
Olaranbe futbol zelaiak 105 x 72 metro eta 500 ikusleentzako tokia ditu.

## Jokalari ezagunak 
* Aritz Aduriz
* Sergio Fernandez Alvarez
* Igor Jauregi
* Xabier Jauregi
* Koikili Lertxundi
* Aitor Ocio
* Jorge Pérez Sáenz
* Ibai Rejas
* Pello Uralde
* Iñigo Velez

## Datuak 
2024-25 barne.
* **Denboraldiak Lehenengo Mailan**: 0
* **Denboraldiak Bigarren Maila**: 0
* **Denboraldiak Bigarren B Maila**: 8
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Maila**: 12
* **Denboraldiak Hirugarren Federazioan**: 1
* **Emaitzarik onena**: 1.a (Bigarren B Maila, 96-97 denboraldian)

## Azken urteak 
## Palmaresa 
* Hirugarren Maila (1): 1995
* Arabako Erregional Preferentea (9): 1988, 1990, 1993, 1995, 1999, 2010, 2012, 2014, 2018

## Emakumezkoen taldea 
Arabako emakumezkoen talde indartsuena da eta erreferentziazko kluba bihurtu da. Emakumezkoen 2. mailan jokatzen du.

### Palmaresa 
* Emakumezkoen 2. maila (0): hirugarren 2015ean

### Azken urteak 
### B taldea 
## Erreferentziak 
## Kanpo estekak 
* Webgune ofiziala
Naparraitz

**Naparraitz** (Naparaitz ere bai, mapa batzuetan) mendia Altzania mendilerroan dagoen mendi gipuzkoarra da.

## Abiapuntuak 
* Otzaurtetik: Ordu 1 eta 15 minutu

## Ikus, gainera 
* Gipuzkoako mendiak

## Kanpo estekak
Txaradigorri

**Txaradigorri**, **Miruatza** edo **Antatxula** mendia Ataun-Burundako mendilerroan dagoen mendi gipuzkoarra da.

## Abiapuntuak 
* Lizarrustitik: Ordu 1 eta 30 minutu

## Ikus, gainera 
* Gipuzkoako mendiak

## Kanpo estekak
Txurruko punta

**Txurruko punta** Altzania mendilerroan dagoen Gipuzkoako mendia da. Altsasun **txurrukunpunta** gisa ezagutzen da.

## Abiapuntuak 
* Otsaurtetik: ordubete eta 15 minutu

## Erreferentziak 
## Ikus, gainera 
* Gipuzkoako mendiak

## Kanpo estekak
Unamendi

**Unamendi** Gipuzkoako mendia da, 898 metro ditu eta Altzaniako mendilerroan kokatuta dagoena.

## Erreferentziak 
## Ikus, gainera 
* Euskal Herriko mendiak
* Gipuzkoako mendien zerrenda

## Kanpo estekak 
* *luberri.net* webgunean
Zabalaitz

**Zabalaitz** hitzak hainbat adiera ditu:

## Geografia 
### Haitzuloak 
* Zabalaitz: haitzuloa, Urbian, Gipuzkoan.

### Mendiak 
* Zabalaitz (1.264 m): Aizkorriko mendilerroko mendia, Gipuzkoan.
* Zabalaitz (866 m): Altzaniako mendilerroko mendia, Gipuzkoan.
Aitzabal

**Aitzabal** hitzak hainbat adiera ditu:

## Geografia 
### Mendiak 
* Aitzabal (1.518 m): Aizkorriko mendilerroko mendia, Gipuzkoan.
* Aitzabal (752 m): Urkillako mendilerroko mendia, Gipuzkoan.
* Aitzabal (794 m): Oria Garaiko mendietako mendia, Gipuzkoan.
Iramendi

**Iramendi** hitzak hainbat adiera ditu:

## Geografia 
### Mendiak 
* **Iramendi** (975 m): Altzaniako mendilerroko mendia, Gipuzkoan.
* **Iramendi** (866 m): Beillurtiko mendilerroko mendia, Nafarroa Beherean.
* **Iramendi** (1206m): Adiko mendilerroko mendia, Nafarroan.
Beleku

**Beleku** hitzak hainbat adiera ditu:

## Geografia 
### Mendiak 
* **Beleku** (1.256 m): Aralar mendikateko mendia, Gipuzkoan.
* **Beleku** (805 m): Urraki mendilerroko mendia, Gipuzkoan.
Naizpe

**Naizpe** mendia Oria Garaiko mendietan dagoen mendi gipuzkoarra da.

## Abiapuntuak 
* Etzegaratetik: 30 minutu
* Altsasutik: Ordu 1 eta 15 minutu

## Ikus, gainera 
* Gipuzkoako mendiak

## Kanpo estekak
Albi (Aralar)

**Albi** Aralarreko leize handi baten izena da.

## Etimologia 
Antza Albi izena almitza edo albitzatik dator. Almitza belar mota bat da.

## Sinismenak 
* Jendeak uste zuen inguru haietako pertsona gaizto bat hiltzen zenean, bere arima hego haizearen zurrunbilo bat bezala sartzen zela Albiko leizean, bere betiko egoitza bertan dagoelako.

* Albiko leizetik gertu, Albiko trikuharria dago.

* Albiko leizea Jentilen bizilekua omen zen.

## Begira gainera 
Begira Alarabi ere.

## Erreferentziak 
## Bibliografia 
* *Jose Miguel de Barandiaran, obras completas*. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1976.

## Kanpo estekak
Laodizea

thumb|Egungo aztarnategia
**Laodizea** (grezieraz: Λαοδίκεια πρός τοῦ Λύκου; latinez: *Laodicea ad Lycum*; turkieraz: *Laodikya*) antzinako Seleuzidar Inperioko hiri bat da. K.a. 261 eta K.a. 245 bitartean sortu zuen Antioko II.a Teosek, eta bere emazte Laodizeren omenez izendatu zuen. Gaur egungo Denizli turkiar herritik 6 kilometro iparraldera dago, izen bereko probintzian, Eskihisar herrixkatik gertu.

Merkataritza hiri oparo bat izan zen, bi ibilbide garrantzitsuren artean zegoena, eta ospetsua izan zen bere artile eta kotoizko oihalengatik. Funtsezko merkataritza- eta banketxe-gunea zen. Hiriaren aberastasuna sortzen zuten, batetik, oso ezaguna zen begientzako ukendu batek eta, bestetik, baita ere oso ospetsua zen eta hantxe bertan artile beltz bikainez eginiko kalitate handiko jantziek, esan bezala.

Bere eliza —zeinen hondakinak oraindik kontserbatzen diren— *Asia Txikiko Zazpi Eliza*tako bat zen. Hauxe da Biblian ageri den Laodizea hiria.

Zizeronek bertan eman zituen urte batzuk, Marko Antonioren aginduz hila izan aurretik.

Gaur egun geratzen den gune arkeologikoan, hiriak zituen estadioaren, anfiteatroaren, odeoiaren, akueduktuaren eta zisternaren hondakinak ikus daitezke.

## Erreferentziak 
## Kanpo estekak
Aldaiako Mendiak

**Aldaiako Mendiak** Arabako ipar-ekialdean dagoen mendigune babestua da, Europar Batasuneko Natura 2000 sarean sartua.

Axpuru, Barria, Etura, Gebara, Hermua eta Ozeta herrien inguruan kokaturik dago. Mendilerroan dagoen Aldaia mendiak ematen dio izena mendilerroari.

## Mendiak 
# Aldaia, 789 m 
# Berein, 783 m 
# La Peña, (745 m)? m 
# Cruz de Larrea, 733 m 
# Gebara, 727 m 
# Dundo, 704 m 
# Altos de Heredia, 678 m 
# Axpuruko gurutzea, 672 m 
# San Miguel, 668 m 
# Laspurueta, 667 m 
# Usuburu, 660 m 
# Iturmendi, 652 m 
# Zaimendi, 649 m 
# Basarte, 641 m 
# Galzaragaza, 640 m 
# Ordoñana Mendia, 625 m 
# Sorogain, 624 m 

## Erreferentziak 
## Ikus, gainera 
* Arabako mendien zerrenda
* Euskal Herriko mendilerroen zerrenda

## Kanpo estekak 
*  Aldaia eta Gebarako gaztelurako igoera.
Moby Dick (1930eko filma)

***Moby Dick*** Lloyd Baconek zuzendu zuen Herman Melville idazlearen *Moby-Dick* eleberriaren egokitzapenetako bat da, 1930ean egina eta Warner Bros. etxeak ekoiztua. John Barrymore eta Joan Bennett aritu ziren antzezlanean. Film honen abiapuntua Barrymorek berak 1926an eginiko *The Sea Beast* pelikula mutua dugu. Hartan Barrymoreren emazteak, Dolores Costellok osatzen zuen andrazkoarena; haurdun zegoenez Joan Bennettek bete zuen lan hori.
Melvilleren testuak ez zekarren aldagaia sortu zuten Warner Bros.ekoek, hau da, Ahab kapitainaren maitemintzearena. Horretaz gain badira bestelako asmazioak ere, Melvilleren testutik zeharo urruntzen gaituztenak: Ahab kapitainaren anaia gaiztoarena edo itxuraldatutako amaierarena.

## Aktoreak 
## Ikus gainera 
* *Moby Dick (1956ko filma)*: John Hustonek zuzendu eta Gregory Peck aktoreak antzeztua.

## Kanpo estekak 
*  **imdb.com** **Moby Dick**
*  Filmaren berri **Turner Classic Movies** atarian
Talao

Greziar mitologian, **Talao** () Argosko erregea zen eta argonautetako bat izan zen. Polibo eta Tiro (edo Bias eta Pero)ren semea zen. Esaten denez, bere emaztea Lisimaka, Eurinome edo Lisianasa zen. Adrastoren, eta, beharbada, Aristomako, Astinome, Erifile, Hipomedano, Metzisto, Metiditze eta Partenopeo edo Pronaxena ere bai.

## Kanpo estekak
Feans Padel Kluba

[150px|thumb|225px|www.feanspadelclub.com(https://eu.wikipedia.org/wiki/Fitxategi:ESCUDO_FEANS.jpg)]
Feans Padel Club Bat da Kiroletako kluba Hiria Coruña , Espainia.Haren jarduera nagusia da Pádel-a Amateurra eta lehiaren sestran.
Fundatu zuten 2006, garrantzizko klub gehiagoren bat izan Galizia Kirol honen haiek parte hartzen duten torneoan errealitatean Liga Provincial De Pádel.
## Kirol Ekintzak 
* Feans Padel Club-en dagoen Escuela De Padel, dagoela zuzenduta 2 jokalari hobe Galizia: Borja Yribarren Eta Ignacio Otero(Borja eta Pio), ardura ematen direla antolatu izatera bideak eta klaseak.
* Klub hau torneo ospetsuaren antolatzailea da padel izatera Trofeo Teresa Herrera, Azken edizioak lortu zuela biltzea baina 250 pare inskribatu.

## Kiroletako Logros 
* Liga Provincial Pádel 2007 Femeninoa
* Liga Provincial Pádel 2007 Masculina B
* Liga Provincial-en hobe jokalaria Pádel 2008 Marta Muñoz
* Liga Provincial Pádel 2008 Masculina C

## Instalazioak 
* Murruaren pádel-aren 4 pista
* Kristalaren pádel-aren 3 pista
* Murruaren pádel-aren 1 pista
* 1 frontoi
* Jantziak
* Ibilgailuen geratzea
* Hartzea

## Kanpoko loturak 
* Kiroletako kluba Padel Coruña
Bias

Greziar mitologian, **Bias** () Melanporen anaia zen, nork Argosen heren bat jaso zuen. Bias bere lehengusina Perorekin ezkondu zen, eta elkarrekin seme bat izan zuten, Talao. Pero hil zenean, Bias berriz ezkondu zen, kasu honetan Ifianasarekin ezkondu zen, Pretoren alabarekin, Melanpok bere eromena sendatu ondoren. Pretoren erresumaren heren bat jaso zuen. Bias eta Ifianasak, Anaxibia izeneko alaba bat izan zuten, Peliasekin ezkondu zena, norekin Akasto eta alaba mordo bat izan zuen. Pausaniasen arabera, Bias eta Melanporen aita Amitaon da.

## Kanpo estekak
Amayuelas de Arriba

**Amayuelas de Arriba** Espainiako herri eta udalerri bat da, Gaztela eta Leon erkidegoan, Palentziako probintzian eta Tierra de Campos eskualdean dagoena.

## Historia 
### Toponimoa 
Amayuelas toponimoa, dirudienez "acl" adjektibo latindarra eta "fontes" izen latindarraren eranstetik dator, "olas-velas" txikigarria gehituko litzaiokeena, ur gutxiko iturrietatik gertu dagoen tokiaren zentzua emanez.

## Demografia 
## Ikus, gainera 
* Palentziako udalerrien zerrenda

## Kanpo estekak 
*  Udalerriari buruzko webgunea.
Cardigan

**Cardigan** () Galesko hego-mendebaldean dagoen kostaldeko udalerria da, Ceredigion-eko konderrian dagoena. 2011ko erroldaren arabera 4.184 biztanle zituen.

## Galesera 
Bertako biztanleen erdia gutxi gora-behera galeserazko hiztunak dira gaur egun. Bestela,
1176an udalerriko gazteluan lehendabiziko Eisteddfod antolatu zuten. Aro garaikidean, 1942 eta 1976an ere ekitaldi horiek bertan egin izan dituzte.

## Kanpo estekak 
*   Turismoaren webgunea
Denbigh

**Denbigh**, , Galesko iparraldean dagoen kostaldeko udalerria da, Denbighshire-ko konderrian dagoena.

Galeserazko hiztunen kopurua esanguratsua ez izan arren, udalerriak Eisteddfod nazionala antolatu izan du hiru aldiz, 1882, 1939 eta 2001ean.

## Ondarea 
* Denbigh gaztelua

## Pertsonaia ezagunak 
* Henry Morton Stanley (1841-1904), kazetaria eta Afrikako esploratzailea.
* Ieuan Wyn Jones (1949), Plaid Cymru alderdiko politikaria.

## Kanpo estekak 
* Udalerriari buruzko informazioa BBCren webgunean
Jurasiko Goiztiar

**Lias**, **Jurasiko Goiztiar** edo, estratigrafiaz ari garenean **Behe Jurasikoa**, orain dela 199,6 milioi urte hasi eta orain dela 175,6 Ma bukatu zen garai geologikoa da.

## Geologia 
### Estratigrafia 
Periodo Jurasikoaren zatirik zaharrena, historikoki, Lias deitu izan da, Jurasiko Goiztiarraren baliokide, baina izendapen horretan Triasikoaren parte den Rhaetiarraren zati bat ere sartzen da. Hettangiar izena Eugenne Renevier suitzar paleontologoak jarri zion 1864an, Hettange-Grande Frantziako ipar-ekialdeko eskualdeari erreferentzia. Hettangiarraren hasieraren GSSP Kuhjoch Pasabidean dago, Karwendel mendigunean, Alpeetako iparraldean, Austrian; 2010ean kokatu zuten. Hettangiarraren hasiera eta, beraz, Jurasikoa, oro har, Kuhjochen agertutako Kendlbach Formazioko *Psiloceras spelae tirolicum* ammonitearen lehen agerpenak adierazten du. Jurasikoaren oinarria, aurretik, Albert Oppieren *Psiloceras planorbis* lehen agerpena bezala definitu zen, 1856an, baina, ikuspegi hau, nazioarteko mugako gertaera lokalizatuegia bezala ikusi zen

Sinemuriarra, lehen aldiz, Alcide d'Orbignyk definitu eta literatura zientifikoan sartu zuen 1842an. Bere izena, Frantziako Semur-en-Auxois hiritik hartzen du, Dijonetik gertu. Sinemuriaren jatorrizko definizioa, gaur egun Hettangiarra dena barne hartzen zuen. Sinemuriarraren GSSPa East Quantoxhead herrixkatik 6 kilometro ekialdera dagoen amildegi batean dago, Somerseten (Ingalaterra), Lias Urdinaren barnean, eta 2000. urtean adostu zuten. Sinemuriaren hasiera *Vermiceras quantoxense* ammonitaren lehen agerpenarekin definitzen da.

Albert Oppelek 1858an Pliensbachiar estaia izendatu zuen, Zell unter Aichelberg komunitatean dagoen Pliesbach etxaldetik, Stuttgart hiritik gertu, Alemanian. Pliensbachiarreko oinarriko GSSPa Robin Hood's Bayko (Yorkshire, Ingalaterra) Wine Haven kokalekuan dago, Redcar Mudstone Formazioan, 2005ean onartua. Pliensbachiarraren hasiera *Bifericeras donovani* amonitearen lehen agerpenarekin definitzen da.

Thouars (latinez: *Toarcium*) Frantziako Loirako Haranean dagoen Saumur hiritik hegoaldera dagoen herria da. Toarciarra d'Orbignyk 1842an izendatu zuen, jatorrizko kokapena Vrines harrobia izanik, Thouars udalerritik 2 kilometro ipar-mendebaldera. Toarciarraren oinarriko GSSP Portugalgo Penichen dago, eta 2014an ezarri zuten. Muga *Dactylioceras* (Eodactylites) azpigeneroko amoniteen lehen agerpenaren arabera definitzen da.

## Erreferentziak 
## Kanpo estekak
Kanbellu (mitologia)

**Kanbellu** Eskiula herri biarnotar euskaldunaren mendi baten izena da. Mendiak piramide itxura du.

## Elezaharrak eta sinesmenak 
* Kanbellu mendia urre bilatzaileen helburu izan da, zeren sinesmen askoren arabera mendi hau barrutik hutsa dago eta bertan Mairuen altxor handi bat iskutaturik dago.
1938. urtean Duguet izeneko gazte batek baimena eskatu zuen udaletxean mendi honen maldetan altxorra bilatzeko, eta eman egin zioten. Hala ere zera ezarri zioten baldintzatzat; altxorra topatuz gero zati bat udaletxera ematea. Hala ere bere bilaketa amaitu baino lehen gerrara joateko deitu zuten eta bertan hil zen.
* Antzeko sinesmen baten arabera Moro historikoak(Inbaditzaile musulmanak) eta ez mitikoak (Mairuak) izan ziren Aragoira atzeratu baino lehen altxorra mendiaren azpian lurperatu zutena. Hau oso arrunta da zenbait elezaharretan, non erdi aroko "Moro" edo islamdarrak, mitologiako Mairuekin nahasten dira, batzuek besteen ezaugarriak hartuz.
* François Flamichon geografoak altxor honen kontua aipatzen du bere liburu batean 1816.an.

Kanbellu mendiko altxorraren kontu hau Euskal Herrian zein Pirinio guztian erruz zabaldutako trikuharri, harpe zein mendietan ezkutatutako altxorren elezaharrekin bat egiten du.

## Bibliografia 
* "*Pequeño diccionario de mitologia vasca y pirenaica*". Egilea Olivier de Marliave. Argitaletxea, Alejandria, Barcelona 1995.

## Kanpo estekak
Rexurdimento

**Rexurdimento** (euskaraz "berpiztea" edo "pizkundea") XIX. mendean eta Galizian garatutako kultur-mugimenduaren izena da, literaturaren arlokoa eta galizieraren ingurukoa bereziki, Erromantizismoak eta aurre-nazionalismo galiziarrak bultzatutakoa. Rexurdimentoak Kataluiniako Renaixençarekin eta Euskal Pizkundearekin parekotasunak ditu, garai beretsuan sortu eta garatu baitziren, antzeko testuinguruan.

Rosalia de Castro izan zen garai hartako idazlerik azpimarragarriena, 1863an argitaratutako *"Cantares Gallegos"* lanak hastapena markatu zuelarik. Castelao poeta eta politikaria Rexurdimentoko azken aldean nabarmendu zen.

Espainiako Gerra Zibilak garai honen amaiera ekarri zuen, Katalunian eta Euskal Herrian gertatu bezala.

## Prerexurdimento 
XVIII. mendetik hainbat egile ilustratu galizieradunek prestigioa irabazteko beharraz aritzen ziren, literaturaren arloan ere hizkuntza sartuz.

Honen haritik, 1853an *"A gaita gallega"* argitaratu zuen Xoan Manuel Pintosek, galizierazko letra garaikideen lehen liburua izan zena.

## Kronologia 
* 1863an Rosalia de Castrok *"Cantares Gallegos"* argitaratu zuen.
* 1864an *"Compendio de gramática gallega-castellana"* kaleratu zuten, urte haietan gramatika eta hiztegigintza landuko zituzten liburuen artean aipagarria, *"Gramática Gallega"* horrekin batera.
* 1880an Marcial Valladaresek *"Maxina ou a filla espúrea"* argitara eman zuen, galizierazko lehen eleberria izan zena.
* 1889an Valentin Lamas Carvajalek *"O catecismo do labrego"*, umorez egindako eta kritika soziala plazaratzen zuen liburua, arrakasta handia izan zuena.
* 1894an Antonio Lopez Ferreirok haren hiru eleberri garrantzitsuen artean lehenengoa aurkeztu zuen, *"A tecedoira de Bonaval"* alegia.
* 1905ean Real Academia Galega sortu zuten, gaur ere hizkuntzaren araugilea dena.
* 1916an Irmandades da Fala erakundea abiatu zuten A Coruñan.
* 1918 *"I Asamblea Nazonalista Galega"* izeneko batzarra egin zuten, hainbat aldarrikapenen artean hizkuntzaren ofizialtasuna jasoz.
* 1923an lehendabiziko Galeusca antolatu zuten kataluniar eta euskaldunekin batera.
* 1931n Partido Galeguista sortu zuten, tartean Autonomia Estatutuan galiziera hizkuntza ofizialtzat jotzea lortu zuena.

## Ikus, gainera 
* Galizierazko literatura
* Renaixença
* Euskal Pizkundea

## Kanpo estekak 
*  "Rexurdimento" garaiaz (Galicia Dixital)
Larrea (Galdames)

**Larrea** Galdamesko (Bizkaia) hegoaldean dagoen auzoa da. Bertara heltzeko Txabarri auzotik gertu igarotzen den BI-3634 errepidea hartu behar da.

## Kanpo estekak 
*  Galdamesko Udala
Txabarri (Galdames)

**Txabarri** Galdamesko (Bizkaia) hegoaldean dagoen auzoa da.

## Demografia 
## Erreferentziak 
## Kanpo estekak 
*  Galdamesko Udala
Pico de la Cruz

**Pico de la Cruz** edo **Kurutzaga** mendiak 802 metroko altuera du. Meatzaldean (Bizkaia) dauden Trianoko mendien artean dago.

## Abiapuntuak 
* Galdamestik (Akendibar auzunetik): Ordu bat eta 45 minutu.
* Zugaztietatik: Ordu bi eta 30 minutu.

thumb|erdian|300px|Kurutzaga edo Pico de la Cruz mendia.
thumb|erdian|300px|Pico de la Cruz/Kurutzaga mendia. 802 metro.

## Erreferentziak 
## Ikus, gainera 
* Bizkaiko mendien zerrenda

## Kanpo estekak
Donostiako Baskonia Kirol Kluba

**Donostiako Baskonia Kirol Kluba**, **Donostiako Baskonia** izenaz ezagunagoa, Donostiako kirol kluba da.

Hasieran futbol kluba bakarrik bazen ere, orain pilota, txirrindularitza, bola-joko eta toka sailak ditu. Amara auzokoa da.

## Historia 
*Club Deportivo Vasconia de San Sebastián* 1928an Amaran sortu zuten. Beti Erregional Mailan izan da 1940ko hamarkadan Hirugarren Mailan eman zituen urte bi izan ezik. Orduan Baskonia Real Sociedadeko bigarren taldea zen, honek Sanse sortu arte.

Gero gizonezko lehen taldea izatea utzi zuen eta harrobiko lanari ekin zioten, 2007-08 denboraldian EHUrekin ituna sinatu eta *E.H.U.- Baskonia* sortu zuten arte.

## Uniformea 
* **Lehenengoa**: Zamarra gorri iluna eta praka beltzak.

## Futbol zelaia 
Martutene Futbol Zelaia, Donostiako Martutene auzoan kokatuta.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Maila**: 0
* **Denboraldiak Bigarren B Maila**: 0
* **Denboraldiak Hirugarren Maila**: 2
* **Emaitzarik onena**: 5. (Hirugarren Maila, 44-45 denboraldia)

### Azken denboraldiak 
## Kanpo estekak
Beasain Kirol Elkartea

270px|thumb|2015-16 denboraldiko taldea.
**Beasain Kirol Elkartea** Beasaingo futbol taldea da. 1905ean sortua, egun Hirugarren Federazioan dabil. Bere entrenatzailea gaur egun Mikel Arruabarrena da.

## Historia 
1905 urtean sortu zen, eta Quintin Altolagirre izan zen elkarteko lehen presidentea. Beasain Kirol Elkartea Goierriko klub nagusienetariko bat da. 1956 eta 1965 artean 9 denboraldi eman zituen Hirugarren Mailan. Berriro 1991an igotzea lortu zuen eta hurrengo urtean Bigarren B Maila non hamarkada bat eman zituen. 2001ean Realari irabazi zion Espainiako Futbol Errege Kopan, taldeko balentria nagusia.

### XXI. mendean 
Azken urte hauetan hirugarren mailan ibili da, eta 2016-2017 denboraldian Bigarren B mailara igotzeko Play-Offak jokatu zituen, non azken kanporaketan kanporatu zuten. Denboraldi horren ondoren, taldearen maila jaisten joan da.

## Uniformea 
* **Lehenengoa**: Zamarra txuri-urdina eta praka txuriak.

## Futbol zelaia 
Loinaz Udal Futbol Zelaia, 1958an irekia eta 2005ean berreraikia, 6.000 ikusleentzako tokia du.

## Jokalari nagusiak 
* Koikili Lertxundi
* Daniel Rodríguez Pérez
* Josu Sarriegi
* Javier Garmendia

## Denboraldiak maila bakoitzean 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 10
* Denboraldiak Lehen Federazioan: 0
* Denboraldiak Bigarren Federazioan: 1
* **Denboraldiak Hirugarren Mailan**: 21
* Denboraldiak Hirugarren Federazioan: 3
* **Emaitzarik onena**: 2. (Bigarren B Maila, 97-98 denboraldia)

### Azken denboraldiak 
## Palmaresa 
* Hirugarren Mailaren txapeldunordea: 1991-92

## Emakumezkoen taldea 
Beasaingo emakumezkoen taldeak Euskal Ligan egin ditu urte batzuk. 2017-18 denboraldirako Lazkao Kirol Elkartearekin bat egin eta **Goierri Gorri Futbol Kluba** taldea eratu da.

### Uniformea 
### Ibilbidea 
## Kanpo estekak 
* Beasain Kirol Elkartearen webgunea
* Goierri Gorri Futbol Klubaren webgunea
Beodegi

**Beodegi** Sorogain mendilerroan dagoen mendi bat da, Nafarroako Pirinioetan, Auritz, Orreaga eta Aurizberri inguruan. 1149 metroko garaiera du. Mendilerroko beste bi mendiak Lanotegi eta Sorotepo dira. Azken honengandik, Sorotepo izeneko lepoak banatzen du. **Beodoi** izena ere hartzen du

## Irispideak 
Sorogain labarrean, ibilbidea Casa Pablo delakoan abiatzen da, 890 metroko garaierara, Aztakarri lepora daroan bidea hartu behar da, 996 metroko garaierara dagoen lepoa, non zenbait monumentu megalitiko ikus daitezkeen. Behin lepora iritsitakoan eta hegoekialderantz, larre garbiz estalitako azken maldetatik igoera hasi behar da, eta, Pilotasoro I trikuharria atzean utzi ondoren, tontorreko muinora iristen da, non hondakin zahar batzuk aurkitzen diren. Toki honetatik, Aldudeko harana eta haran hura inguratzen duten mendiak ikus daitezke: Auza, Adartza, Lindus, Adi eta abar.

## Kanpo estekak 
*  euskal-herria.org webgunean
Armañón

**Armañón** Bizkaiko mendebaldean dagoen mendia da, Karrantzako udalerrian (Enkarterri) kokatutakoa.

## Abiapuntuak 
* La Escritako mendatetik (Karrantza-Turtzioz): Ordu bat eta 30 min.
* Turtziozetik: Ordu bat eta 45 min.
* El Sucesotik (Karrantza): Ordu bi.

## Ikus, gainera 
* Bizkaiko mendien zerrenda
* Armañongo natura parkea

## Erreferentziak 
## Kanpo estekak 
* Armañón *luberri.net* webgunean
Ruthin

**Ruthin** , , Galesko iparraldean dagoen kostaldeko udalerria da, Denbighshire eremuaren hiriburua dena.

## Herritar ezagunak 
* Tom Pryce (1949-1977), 1 Formulako pilotua.

## Kanpo estekak 
* Ruthingo webgunea
Genkidama

**Genkidama** (元気玉, Izpirituaren esfera), edo **Indar Unibertsalaren Teknika** ere deitua Dragoi Bola manga eta animeko borroka teknika bat da. Ipar Kaitok asmatu zuen eta bihotz garbia duen edozein pertsonak egin dezake. Bi besoak altxa eta planetako izaki bizidunek euren energiaren zati txiki bat ematen diote. Denbora asko behar da energia nahikoa biltzeko. Bihotz honeko beste pertsona bat badago bolaren bidean inongo arazo gabe itzuli dezake.

Teknika hau erabili zuen bakarra Son Goku izan zen, Dragoi Bola Zn. Lehen aldiz Vegetaren aurka Krilinen laguntzaz eta geroago Freezer eta Boo Ahaltsuaren aurka ere, eta azken honen aurka bakarrik balio izan zuen. Hainbat filmetan ere balio izan zuen etsaia garaitzeko: *Munduko indartsuena* filmean Uirō doktorearen aurka, *Super gatazka munduan* pelikulan Turlesen aurka, *Son Goku Super Saiya*n Slug Doktorearen aurka eta *Hiru Goi Gerlarien arteko borroka latza* filmean C-13ren aurka.

## Chō Genkidama 
Vegetaren ideia bati jarraiki Son Gokuk **Genkidama**ren bertsio hobetu bat lortu zuen **Genkidama 2.0** (超 元気玉, Izpirituaren super esfera) Lurreko energia askoz gehiago biltzean datza, baina gizakiek era boluntario batean eskuak jasotzen badituzte bakarrik. Ipar Kaitoren laguntzaz Lurreko biztanle guztiek Satan Jauna entzutea lortu zuten eta honek konbentzitu zituen. Beste Munduko zenbaitek ere eman zioten indarra. Dragoi Bola GTn Unibertso guztiko izakiek entzun ahal izan zioten eta lagundu ere egin zioten.

Teknika honek Dragoi Bola Zn Boo Ahaltsuaren aurka eta Dragoi Bola GTn Yi Xing Longen aurka balio izan zuen.
Carmarthen

**Caerfyrddin/Carmarthen** (galesez, **Caerfyrddin**) Galesko hego-mendebaldean dagoen udalerria da, Sir Gaerfyrddin/Carmarthenshireko hiriburua dena. Dyfed konderriko hiriburua eta Towy ibaiaren ertzean dagoena. Errepidegune eta burdinbidegune garrantzitsua.

Galeserazko hiztunen kopuru handia dauka.

## Historia 
Erromatarren garaiko bizilekua izateaz gainera, kultura zeltikoaren gune nagusietakoa bilakatu zen. Tradizioaren arabera, Merlin aztiaren sorlekua da.

## Leku interesgarriak 
* Carmarthen gaztelua

## Ikus gainera 
* Llyfr Du Caerfyrddin

## Erreferentziak 
## Kanpo estekak 
*  Webgune turistikoa
San Pedro Galdames

**San Pedro Galdames** Galdamesko (Bizkaia) erdialdean dagoen auzoa da.

Auzo honetan herriko udaletxea dago.

## Demografia 
## Erreferentziak 
## Kanpo estekak 
* Galdamesko Udala
San Esteban Galdames

**San Esteban Galdames** Galdamesko (Bizkaia) iparraldean dagoen auzoa da.

## Demografia 
## Erreferentziak 
## Kanpo estekak 
* Galdamesko Udala
Llangollen

**Llangollen**, Galesko ipar-ekialdean dagoen udalerri txikia da, Denbighshire konderrian dagoena. Udalerria Dee ibaiak zeharkatzen du.

## Nazioarteko jaialdia 
Llangollen ezaguna da urtero 1947tik bertan antolatzen duten nazioarteko Eisteddfod jaialdiagatik, uztailean egindakoa. Munduko toki askotatik joandako jendeak parte hartzen du bertan.

## Kanpo estekak 
* International Eisteddfod
Kaio Ken

**Kaiō Ken** (界王拳, Kaitoren teknika) Dragoi Bola manga eta animeko borroka teknika bat da. Ipar Kaitok asmatu zuen nahiz eta berak inoiz ez zuen ongi baliatzea lortu; Son Goku eta Son Gohanek bakarrik lortu zuten.

Teknika Ki energiaren gehitze bortitz bat da eta dizdira gorri batek inguratzen du erabiltzailea. Oso teknika boteretsua da baina badu akats bat; azkar akitzen duela erabiltzailea. Kaitok 2 aldiz biderkatua baino gehiago eta borrokan 2 aldiz baino gehiagotan ez erabiltzea gomendatzen du, bestela erabiltzailea hil baitaiteke.

Hala ere, Vegetaren aurka Son Goku Kaitoren erasoa laukoizturik erabiltzera heldu zen (Kame Hame Ha batez lagunduta) eta 20 aldiz biderkatua Freezeren aurka Nameken, grabitate indarra 100 bider gehituta egindako entrenamendu gogor baten ostean.

## Super Kaiō Ken 
Nahiz eta izena aldatzen den, gerlari batek Super Saiya egoeran erabilitako Kaitoren erasoa baino ez da. Hainbat gauza aldatzen dira, esate baterako, **Super Kaiō Ken**ak izugarrizko tentsioa sortzen du gorputzean. Hori dela eta kolpe batzuk jotzeko baino ez du erabiltzen eta ez eraldaketa bezala. Super Saiyaren dizdira horia gorri bihurtzen da. Animean baizik agertu ez den eraldaketa da, konkretuki, Goku Paikuhan-en aurka borrokatzen denean.

## Kanpo estekak
Holyhead

**Holyhead**, , Galesko ipar-mendebaldean dagoen kostaldeko udalerria da, Ynys Mon/Angleseyko konderrian dagoena eta bertako herririk populatuena dena, Llangefni hiriburuaren aurretik.

## Kaia 
Holyheadek kai garrantzitsua dauka, Erresuma Batua eta Irlandaren arteko itsaso bidezko loturagune garrantzitsua ere bada, 2 milioi bidaiari inguru urtero jasotzen duena. Bertatik ateratzen da ferryz egindako bide nagusia Dublin eta Dún Laoghaire udalerri irlandarrekin.

## Galesera 
Azken erroldaren arabera, herritarren %47 inguru galeserazko hiztunak ziren. Bestela, Holyheaden Eisteddfod antolatu dute behin, 1927an.

David Crystal hizkuntzalaria bertan bizi da.

## Iruditegia 

Irudi:Stanley Street Holyhead.jpg|Stanley Street kalea.
Irudi:Boston Street, Holyhead - geograph.org.uk - 1414177.jpg|Boston Street kalea.
Irudi:Stena Adventurer passing Holyhead Breakwater - geograph.org.uk - 62815.jpg|Ferry bat Holyheadeko portura ailegatzen.
Irudi:The Admiralty Pier with the ferries for Ireland loading in the background - geograph.org.uk - 873426.jpg|Ferryak.

## Kanpo estekak 
* Holyheadko udal webgunea
Llangefni

**Llangefni** Galesko ipar-mendebaldean dagoen udalerri txikia da, Ynys Moneko konderrian dagoena eta bertako hiriburua eta bigarren herririk populatuena dena, Caergybi ondoren.

## Galesera 
Azken erroldaren arabera, herritarren %84 inguru galeserazko hiztunak ziren, 10-14 urtekoen artean %95a izanda.

Bestela, Llangefnin Eisteddfod antolatu dute hiru aldiz, 1957, 1983 eta 1999an.

## Kanpo estekak
Villanueva de la Jara

**Villanueva de la Jara** Gaztela-Mantxako udalerria da, Cuencako probintzian eta Cuencako Manchuela eskualdean. 2.182 biztanle zituen 2005ean.

thumb|ezkerrera|250px| Villanueva de la Jara

## Kanpo estekak
Santo Domingo

**Santo Domingo**, izen ofiziala **Santo Domingo de Guzmán**, Dominikar Errepublikako hiriburua da. Errepublikako lurraldearen hego-erdialdean dago, Karibe itsasoaren ertzean, Ozama ibaiaren bokalean. Hiru unibertsitate eta nazioarteko aireportua ditu. 2017an 2.201.941 biztanle zituen.

## Geografia 
### Klima 

## Historia 
Ozama ibaiaren ezkerraldean eraiki zuten jatorrizko hiria, Bartolome Colonek 1498an fundatua. Nueva Isabela izena jarri zioten Elisabet I.a Gaztelakoa erreginaren omenez. Haize-erauntsi batek suntsitu zuen hiria, eta 1502. urtean hasi ziren berriz eraikitzen, gaur egun dagoen tokian. Mendebaldeko Indietako gainerako uharteak konkistatzeko abiapuntu izan zen, eta espainiarren mendeko kolonia oparoa izan zen Mexiko eta Peruko lurraldeak konkistatu baino lehen. 1586. urtean, Francis Drake ingeles itsasgizonak hiria hustu zuen. 1795-1809 urteetan, frantsesen esku egon zen; gero, garai labur batez espainiarren mende egon ondoren, Haitiko biztanleek konkistatu zuten hiria. 1844. urtean lortu zuen independentzia, eta Dominikar Errepublikako hiriburu egin zuten 1865ean. Ciudad Trujillo izena izan zuen 1936-1961 urteetan, Rafael Trujillo diktadorearen omenez.

## Ekonomia 
Errepublikako industriaren, merkataritzaren eta finantzen gune nagusia da. Industriak (metalurgia, industria kimikoa, petrolio-findegia, plastikogintza, eraikuntzako gaiak, ehungintza, janari-industria) garapen handia izan du azken urteetan hiriaren inguruan eraiki diren zentral elektrikoei esker.

## Ondarea 
Monumentuen artean, aipagarriak dira Santa María de la Encarnación katedrala, Ameriketako zaharrena, Diego Colonen jauregia, hiriko museoa eta Liburutegi Nazionala. Hiri koloniala Gizateriaren ondare izendaturik dago.

## Herri eta hiri senidetuak 
Santo Domingo ondorengo herri eta hiriekin senidetuta dago:

Santo Domingo Iberoamerikako Hiriburu Hirien Batasunaren (gaztelaniaz: *Unión de Ciudades Capitales Iberoamericanas - UCCI*) (portugesez: *União de Cidades Capitais Ibero-americanas*) partaide da, 1982ko urriaren 12tik, jarraian agertzen diren hiriekin senidetarsun erlazioak hasiz: 

## Erreferentziak 
## Kanpo estekak
Londres-Heathrow aireportua

**Londres Heathrow aireportua** edo **Heathrow** (ingelesez *London Heathrow Airport*) Erresuma Batuko aireporturik handiena da, Londres hirian kokatuta dagoena.

## Historia 
1930ean zabaldu zen. Bigarren Mundu Gerran, hegazkinentzako erabiltzen zen eta gerratearen ondoren aireportu bezala ireki zuten. 2008an Elisabet II.a erreginak, 5. Terminala ieki zuen ofizialki.

2014ko urriaren 21ean, zenbait hegaldi bertan behera gelditu ziren Heathrowen Gonzalo urakana zela eta. Aireportu horretako hegaldien % 10 eragingo zien urakanak, nahiz eta indarra galdu zuen Atlantikoa zeharkatuta.

## Hegaldiak 
Aireportuak honako hirietarako hegaldiak eskaintzen ditu 5 terminalen artean:

## Bidaiariak 

## Argazki galeria 

Fitxategi:LHR Terminal 3 waiting area.jpg|3. terminala
Fitxategi:Elal.b747.low.arp.750pix.jpg|Boeing 747 bat lurra hartzen.
Fitxategi:Terminal 5 at London Heathrow Airport, 2008.jpg|5. terminalaren kanpoko ikuspegia
Fitxategi:Heathrow Airport 010.jpg|3. terminalaren airetiko ikuspegia
Fitxategi:Heathrow LON 04 07 77.JPG|4. terminala

## Erreferentziak 
## Ikus, gainera 
* Munduko aireporturik erabilienak bidaiarien arabera

## Kanpo estekak 
*  Aireportuaren webgunea.
Anaxibia

**Anaxibia** (antzinako grezieraz Άναξίβια):

* Greziar mitologiako zenbait pertsonairen izena da:

# Bias eta Ifianasaren alaba bat, eta Melanporen iloba. Peliasekin ezkondu zen, norekin Akasto, Pisiditze, Pelopia, Hipotoe, Altzestis eta Medusa
# Atreo eta Aerope, edo, alternatiboki, Plistenes eta Aerope edo Plistenes eta Kleoilaren (Diasen alaba) semea. Agamemnon eta Menelaoren arreba zen. Beste iturri batzuetan, Atriden arreba Astioke deitzen da, pertsona bera izan daitekeelarik. Astioke Estrofiorekin ezkondu zen, Fozidako erregearekin, norekin Pilades izan zuen.
# Danaideetako bat, Arkelao, Egiptoren semearekin ezkondua
# Kratieoren alaba bat. Iturri batzuen arabera, Nestorrekin ezkondu zen, Euridizeren ordez, eta, tradizio honetan, Pisiditze, Polikasta, Perseo, Estratiko, Areto, Ekefron, Peisistrato, Antiloko eta Trasimedesen ama izan zen. Dena dela, ohikoagoa da aurreko guztien amatzat eta Nestorren emaztetzat Euridize hartzea.

* Armiarmen generoa (Dictynidae familiakoa) ikusteko, biologian, ikus Anaxibia (animalia).

## Kanpo estekak
Atxuriaga

**Atxuriaga** (gaztelaniaz **La Aceña**) Galdamesko (Bizkaia) iparraldean dagoen auzoa da.

## Demografia 
## Erreferentziak 
## Ikus, gainera 
* Atxuri (Bilboko auzoa)
* Arxuria Etxalar-Zugarramurdiko mendia)
* Aitzuri (Debako hondartza
* Aitzuriaga (Nafarroako herria, Arrasgoitikoa)
* Atxuri (Mungia)
* Aitxuri (Aketegi, Urbiako mendia)

## Kanpo estekak 
* Galdamesko Udala
Baskonia Kirol Kluba

**Baskonia Kirol Kluba** Basauriko futbol taldea da. 1913an sortua, egun hirugarren mailako IV. multzoan dabil eta Athletic Clubaren hirugarren taldea da.

## Historia 
*Club Deportivo Basconia* 1913an Basaurin sortu zuten, izena 1892an sortutako eta orain desagertutako *La Basconia* enpresa siderometalurgikotik hartuta.

Klubeko "urrezko aroa" 1950eko hamarkadan hasi zen. 1951ean Afizionatuen Espainiako futbol txapelketa irabazi zuen eta 1958 eta 1963 artean Bigarren Mailan aritu zen. Emaitzarik aipagarriena 1959ko bosgarren postua du.

1977an bigarren B maila eratu zen eta hasierako urtea bertan egin zuen Baskoniak baina 20. postuan gelditu ondoren hirugarren mailara itzuli zen. 1987an hirugarren egin ondoren berriz ere bigarren B mailara itzuli zen eta zazpi urte egin zituen jarraian 1994an maila galdu zuen arte.

1997ko ekainean, Baskoniak Athletic Clubekin ituna sinatu zuen hirugarren taldea izateko. Hori dela eta, Athletic Cluben harrobiko gazte batzuk taldean dabiltza eta Baskoniak ezin du Bigarren B Mailara igo Bilbao Athletic bigarren mailara igo arte.

## Uniformea 
* **Lehenengoa**: Zamarra hori-beltza eta praka beltzak.

## Futbol zelaia 
2007 arte, Baskoniak Pedro López Cortázar futbol zelaian, ezagunago *Basozelai* izenaz, jokatzen zuen, 8.500 ikusleentzako tokia duena. http://maps.google.com/maps?f=q&hl=es&geocode=&q=Basauri&sll=43.235495,-2.895713&sspn=0.005534,0.009978&ie=UTF8&ll=43.235636,-2.896507&spn=0.005534,0.009978&t=k&z=17&iwloc=addr&om=1
2007-08 denboralditik aurrera, Artunduaga udal futbol zelaian. http://maps.google.com/maps?f=q&hl=es&geocode=&q=Basauri&sll=43.235495,-2.895713&sspn=0.005534,0.009978&ie=UTF8&t=k&om=1&ll=43.233236,-2.882731&spn=0.005534,0.007789&z=17&iwloc=addr jokatuko du.

## Datuak 
2025-26 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 6
* **Denboraldiak Lehen Federazioan**: 0
* **Denboraldiak Bigarren B Mailan**: 8
* **Denboraldiak Bigarren Federazioan**: 1
* **Denboraldiak Hirugarren Mailan**: 55
* **Denboraldiak Hirugarren Federazioan**: 4
* **Emaitzarik onena**: 5. (Bigarren Maila, 1958-59 denboraldia)

### Azken urteak 
### Taldea, denboraldiz denboraldi 
* Baskonia 2025/2026

## Palmaresa 
* Hirugarren Maila (4): 1957, 1985, 1998, 2003.
* Afizionatuen Espainiako futbol txapelketa (1): 1951.

## Jokalari nagusiak 
* Carlos Gurpegi
* Markel Susaeta
* Luis Prieto
* Daniel Aranzubia
* Anaitz Arbilla
* Ander Gago
* Joseba Arriaga
* David Cuellar
* Beñat Etxebarria
* Unai Exposito
* Raul Fernandez-Cavada
* Joseba Garmendia
* Gorka Iraizoz
* Andoni Iraola
* Jose Angel Iribar
* Javier Iturriaga
* David Karanka
* Fernando Llorente
* Mikel Rico
* Ion Vélez
* Francisco Javier Yeste
* Aritz López Garai
* Iñaki Zurimendi

## Goleatzailerik onenak 
## Kanpo estekak
Kretazeo Goiztiar

**Kretazeo Goiztiarra** edo **Behe Kretazeoa** (unitate estratigrafikoa) Kretazeoa bereizten den bi zatietako bat da. Orain dela 145,5 milioi urte hasi zen eta orain dela 99,6 miloi urte bukatu.

Bere baitan 6 estaia bereizten dira:
* Berriasiarra
* Valanginiarra
* Hauteriviarra
* Barremiarra
* Aptiarra
* Albiarra

Garai honetan dinosaurio mota ezberdin asko agertu ziren, Psittacosaurus, Spinosaurus eta Coelurosaurus barne. Itsasoetan Ichthyosaurusen gainbehera hasi zen, ziurrenik desagertu arte. Neognathous hegaztiak agertu ziren eta lehenengo angiospermak agertu ziren. Tenperatura oso altuak ziren garai honetan

## Kanpo estekak
Valanginiar

**Valanginiar**ra Kretazeoko estaietako bat da. Orain dela 140,2 ± 3 Ma eta 136,4 ± 2 Ma artean hedatu zen. Aurreko estaia Berriasiarra izan zen eta ondoren etorriko zena Hauteriviarra. Izena Suitzako Valangin herritik dator.

## Kanpo estekak